Amanda Lepore, transexual.
O transexual é un dos colectivos representados no acrónimo LGTBI. Unha persoa **transexual** é aquela cuxa identidade de xénero non coincide coa asignada no momento do nacemento a partir da súa morfoloxía xenital.

A palabra transexual identifica a quen se someteu a procedementos médicos cirúrxicos e endócrino para axustar o seu corpo á súa identidade de xénero. Quen non pasa por procedementos médicos é denominado persoa transxénero. Porén, o concepto transexual adoita aplicarse a ambas as dúas realidades. Ademais da adecuación corporal ao seu corpo, as persoas transexuais experimentan tamén un proceso de transición psicolóxica e social para adecuarse á súa identidade de xénero.

As mulleres transexuais son aquelas que naceron cuns xenitais considerados masculinos e foron socializadas como homes. Os homes transexuais son aqueles que naceron cuns xenitais considerados femininos e foron socializados como mulleres.

Despatoloxización
-----------------

A transexualidade foi durante moito tempo considerada unha doenza, mesmo en círculos científicos.  Porén, a Organización Mundial da Saúde (OMS) publicou en 2018 unha actualización do seu manual de enfermidades para despatoloxizar a transexualidade. Deste xeito, saíu do capítulo de trastornos para pasar a formar parte dunha epígrafe sobre condicións relativas á saúde sexual.

Aspectos legais
---------------

No ano 1983 deixou de considerarse delito en España a cirurxía de reasignación de xénero. En 1987 o Tribunal Supremo dita a primeira sentenza na que se declara a favor de recoñecer o cambio de sexo e nome legal dunha persoa transexual. En 1989 o Parlamento Europeo aproba a Resolución Contra a Discriminación das Persoas Transexuais.

No 2006 emítese a Circular 7/2006, do 9 de marzo, sobre integración penitenciaria de persoas transexuais nos cárceres españois.

Características
---------------

Os requisitos mínimos para que unha persoa sexa considerada transexual están sempre en debate. Algunhas persoas achan que as mudanzas provocadas por tratamento hormonal, sen alteracións cirúrxicas, son suficientes para cualificar o uso do termo transexual. Outros, especialmente médicos, acreditan que existe un conxunto de procedementos que deben ser seguidos sempre. O público en xeral moitas veces define "un/unha transexual" como alguén que fixo ou planea facer unha cirurxía de "reasignación de sexo". O termo corrente en uso para definir mudanzas das características sexuais é Cirurxía de Reasignación Sexual - CRS (*Sex Reasignment Surgery - SRS,* en inglés). Este termo reflicte a idea de que as persoas transexuais non están "mudando de sexo", senón corrixindo os seus corpos.

Entre tanto, ten sido comunmente aceptado que o desexo de pertencer ao sexo oposto, ou a afirmación de que determinada persoa é do sexo oposto ao sexo designado no nacemento, xa é condición suficiente para considerar a alguén transexual, o que se coñece como autodeterminación de xénero.

Transxénero é considerado un termo paraugas para persoas que foxen dos roles de xénero. Entre tanto moitas persoas transexuais non se identifican como transxénero. Algúns ven transxénero como descaracterización e non recoñecemento das súas identidades, porque para estes o termo significa "quebra de papeis sociais de xénero", cando de feito se ven a si mesmos como pertencentes a un rol de xénero, pero diferente do que lles foi asignado no nacemento.

Referencias
-----------

1. 1 2  Roa, Alberto. "Preguntas frecuentes - Identidad de género: transexualidad". *www.fundaciontriangulo.org* (en castelán). Arquivado dende o orixinal o 07 de maio de 2017. Consultado o 2019-02-01.
2. ↑  LGTBI. "La OMS dejará de considerar la transexualidad un trastorno, pero pasará a llamarla "incongruencia de género"". *eldiario.es* (en castelán). Consultado o 2019-02-01.
3. ↑  "La OMS deja de considerar la transexualidad un trastorno mental". *elDiario.es*. Consultado o 26 de setembro do 2022.
4. 1 2  "Aspectos legales". *AET–Transexualia* (en castelán). 2015-04-20. Consultado o 2019-02-01.
5. ↑  "¿Qué es la autodeterminación de género, la principal novedad de la 'ley trans'?". *RTVE*. Consultado o 26 de setembro do 2022.

Véxase tamén
------------

### Outros artigos

* Hedwig and the Angry Inch

| * v
* c
* e
Orientación e identidade xenérico-sexuais |
| --- |
| Identidades do xénero | Macho ·  Femia ·  Androxinia  ·  Interxénero ·  Intersexualidade ·  Panxénero ·  Transxénero |
| Terceiro xénero | Eunuco ·  Fa'afafine ·  Fakaleiti ·  Femminiello ·  Hijra ·  Kathoey ·  Khanith ·  Mahu ·  Mukhannathun ·  Muxe' ·  Virxe xuramentada ·  Bissu ·  Dous espíritos ·  Travestismo ·  Transformismo |
| Orientacións sexuais | Asexualidade ·  Bisexualidade ·  Heterosexualidade ·  Homofilia ·  Homosexualidade ·  Pansexualidade ·  Pomosexualidade ·  Non heterosexual |
| Roles de xénero | Home ·  Muller ·  Boi ·  Genderfuck ·  Womyn |
| Véxase tamén | Sexualidade ·  Gay ·  Lesbiana ·  Queer ·  Poliamor ·  Homofobia ·  Bifobia ·  Transfobia ·  Ex gai ·  LGTB ·  Adelphopoiesis ·  Matelotage ·  Matrimonio entre persoas do mesmo sexo ·  A homosexualidade na historia ·  Cristianismo e homosexualidade ·  Día do Orgullo Gai ·  Parella de feito |

|  |  |
| --- | --- |
| Control de autoridades | 
* Wd: Q190965
* BNCF: 9661
* BNE: XX533275
* BNF: 11953336f
* EBID: ID
* GEC: 0147521
* GND: 4185937-6
* JSTOR: transsexualism
* LCCN: sh94005829
* MAG: 2780503580
* NKC: ph153193
* Treccani: transessualismo

 |

|  |  |
| --- | --- |
| Identificadores | 
* DOID: DOID:10919
* ICD-10: F64.0
* MeSH: D014189
* MeSH: F01.145.802.975.750
* UMLS: C0040630

 |